Abstrakt 

Sëmundjet renale kronike janë një diagnozë funksionale e përcaktuar si reduktimi i pakthyeshëm, i përgjithshëm dhe progresiv i me shume se gjysmës së funksionit renal, që perkthehet nëpërmjet vlerës  së GFR-së.  Në Insuficencën Renale Kronike, humbja progresive e funksionit renal shoqërohet me një reduktim progresiv të përmasave të veshkës përgjatë një periudhe disa mujore ose disa vjeçare. IRK-ja është pasojë e një numri të madh sëmundjesh si glomerulonefritet, diabeti, hipertensioni, sëmundja polikistike e veshkave etj. Në stadet fillestare të insufiçencës renale kronike të avancuar cdo gjë funksionon normalisht, si pasojë pacientët kërkojnë kujdes mjekësor vetëm në rastet kur sëmundja avancon në stadin uremik. Normalisht pacientët adult bëhen të vetëdijshëm për insufiçencën renale kur GFR zbret nën 15 mL/min, i njohur si stadi terminal i sëmundjes renale. Ekzaminimi ekografik është në gjëndje të identifikojë Insuficencën Renale Kronike në stadet  fillestare, të identifikojë patologji të ndryshme shkaktare të saj , të bëjë diferencën ndërmjet tipeve të ndryshme të lezioneve histopatologjike.

Qëllimi : Studimi synon të sigurojë të dhëna mbi ndryshimin e parametrave morfologjik të veshkës të një popullate me Sëmundje Renale Kronike përmes ekografisë, si dhe të evidentojë korrelacionet e vlefshme të dëmtimit të funksionit renal. 

Metodologjia: Studimi është retrospektiv, realizuar në QSUT me kartelat e pacientëve të hospitalizuar me Sëmundje Renale Kronike përgajtë viteve 2012-1015 pranë shërbimit të Nefrologjisë. Mbledhja e të dhënave për 2184 kartela u realizuar përmes fishës individuale për cdo kartelë, me të dhëna mbi ndryshimet morfologjike në ekografi, klinike dhe demografike. 

Rezulatet : Mosha mesatare e pacientëve me SRK është 55.38 vjec, dhe kryesisht femra. PNK përfaqëson shkakun kryesor të SRK-ve me 39.2 %, pasuar nga Nefropatia Diabetike dhe GNK. Vërehet një lidhje statistikisht e rëndësishme e përmasave të veshkës dhe stadeve të Sëmundjes Renale Kronike, mes trashësisë së parenkimes renale dhe stadit të semundjes, niveleve të Kreatinemisë dhe Azotemisë. Në Polikistozën renale ka lidhje pozitive mes stadit të SRK dhe numrit e përmasave të kisteve; moshës së pacientit dhe numrit të kisteve. 
Konkluzione: Përmasat e veshkës zvogëlohen me progresin e stadeve të SRK, por nuk janë tregues për vlerësimin e llojit të sëmundjes bazë shkaktare të SRK. Me rritjen e stadit të SRK, vlerave te kreatinemise dhe azotemise, trashësia e parenkimës së veshkës hollohet. Në Polikistozën renale me rritjen e stadit të SRK më shumë kiste dhe me permasa të rritura evidentohen në veshka permes ekografise. 

